Diari Oficial de la Generalitat Valenciana


Sumari del DOGV 8504, del 12-03-2019 (2019/2389)

DECRET 23/2019, de 22 de febrer, del Consell, de modificació del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques.
---------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2019/02/22/23/dof/vci/html**

### Dades del document

Número de DOGV
:   8504

Data del DOGV
:   12-03-2019

Secció del DOGV
:   I. DISPOSICIONS GENERALS

Número del document
:   2019/2389


Data del document
:   22-02-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Decret

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * reglament intern
    * administració regional
    * legislació
    * organització administrativa

DECRET 23/2019, de 22 de febrer, del Consell, de modificació del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques. [2019/2389]  
PREÀMBUL  
  
En l'actualitat concorren una sèrie de circumstàncies que aconsellen una modificació del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, que ja va ser modificat pel Decret 103/2018, de 27 de juliol, del Consell, i pel Decret 1/2019, d'11 de gener, del Consell.  
  
En aquest cas, per motius d'eficàcia i eficiència, es modifiquen determinats apartats de l'article 11, «De la Direcció General de la Funció Pública», a fi de reordenar les funcions relatives a carrera professional i antiguitat entre les seues unitats administratives, dues de les quals modifiquen també la seua denominació.  
En conseqüència, de conformitat amb el que estableix l'article 28.f de la Llei 5/1983, de 30 de desembre, de la Generalitat, del Consell, a proposta de la consellera de Justícia, Administració Pública, Reformes Democràtiques i Llibertats Públiques, amb la deliberació prèvia del Consell, en la reunió de 22 de febrer de 2019,  
  
DECRETE  
  
Article únic. Modificació del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques  
Es modifica l'article 11, apartats 2.1.1, 2.2.2 i 2.2.3 del Decret 87/2017, que queda redactat en els termes que figuren en l'annex d'aquest decret.  
  
DISPOSICIÓ TRANSITÒRIA  
  
Única. Règim transitori de les unitats i llocs de treball del nivell administratiu  
Les unitats i llocs de treball de nivell administratiu continuaran subsistents i donant el suport administratiu en relació amb aquells assumptes i expedients que els corresponguen en les matèries que gestionaven amb anterioritat a l'entrada en vigor del present decret, sense perjudici de la competència per a resoldre dels òrgans als quals els ha sigut atribuïda.  
Tot això es mantindrà fins que es duguen a terme les modificacions o actuacions escaients en el marc de la vigent normativa en matèria de funció pública per a l'adequació de la nova estructura orgànica, i sense perjudici que, posteriorment, siguen aprovades les relacions de llocs de treball adaptades a aquella. Així mateix, des del moment de l'entrada en vigor del present decret, i sense perjudici de l'anterior, es podran produir els canvis d'adscripció d'unitats administratives que escaiguen, de conformitat amb la reorganització efectuada.  
  
  
DISPOSICIÓ FINAL  
  
Única. Entrada en vigor  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
  
  
ANNEX  
  
Article 11. De la Direcció General de Funció Pública  
2.1.1 Servei de Planificació i Ordenació de l'Ocupació Pública  
a) Tramitar i gestionar l'aprovació dels plans d'ocupació i dels procediments de reassignació d'efectius del personal al servei de l'Administració de la Generalitat.  
b) Gestionar i mantindre l'estructura del sistema de cossos i escales funcionarials i de les agrupacions professionals funcionarials, així com l'adscripció i integració del personal funcionarial a aquests, en col·laboració amb la Subdirecció General de Promoció Professional.  
c) Gestionar la classificació de llocs de treball i elaborar la proposta de les seues corresponents relacions.  
d) Elaborar, tramitar i emetre informes en relació amb els projectes relatius al sistema retributiu del personal al servei de l'Administració de la Generalitat, en coordinació amb el departament competent en matèria de política pressupostària.  
e) Col·laborar en la preparació de la proposta de l'oferta d'ocupació pública, facilitant a aquest efecte les dades necessàries per a la seua elaboració a la Subdirecció General de Promoció Professional.  
f) Gestionar, mantindre, analitzar i tractar la informació dels registres de personal i de llocs de treball de l'Administració de la Generalitat, mitjançant l'actualització i administració dels fitxers automatitzats de dades de caràcter personal i de llocs de treball que serveixen de suport a aquests.  
g) Tramitar i gestionar els procediments de reconeixement del nivell competencial i d'antiguitat.  
  
2.2.2 Servei de Selecció  
a) Elaborar la proposta de l'oferta d'ocupació pública de l'Administració de la Generalitat.  
b) Organitzar i gestionar els processos de selecció del personal al servei de l'Administració de la Generalitat.  
c) Planificar els cursos derivats dels processos de selecció i promoció interna del personal empleat públic.  
d) Donar suport tècnic i administratiu als òrgans tècnics de selecció de personal de l'Administració de la Generalitat.  
  
2.2.3. Servei de Relacions Sindicals i Carrera Professional  
a) Assistir i assessorar tècnicament la Direcció General, així com la resta d'unitats dependents d'aquesta, en les relacions amb les organitzacions sindicals, associacions professionals i representants del personal, derivades del que s'estableix en la normativa vigent, i formular informes sobre la matèria quan siga requerit per a això.  
b) Elaborar la proposta de calendari de reunions, preparar, coordinar i gestionar el seguiment d'aquestes, així com exercir la secretaria de les meses de negociació col·lectiva.  
c) Preparar, coordinar i gestionar el seguiment dels processos electorals de les i els representants del personal empleat públic, així com les actuacions derivades d'aquestes.  
d) Tramitar i gestionar les designacions de les delegades i els delegats de prevenció del sector de Funció Pública.  
e) Donar suport per al funcionament i execució del pla de pensions pel personal de l'Administració de la Generalitat. Donar suport administratiu a l'Oficina d'Atenció del Partícip.  
f) Gestionar les convocatòries d'ajudes socials pel personal al servei de l'Administració de la Generalitat.  
g) Coordinar la informació i comunicació de les unitats dependents de la Direcció General amb les organitzacions sindicals i òrgans de representació del personal.  
h) Qualssevol altres funcions relatives a l'àmbit sindical.  
i) Tramitar els processos d'accés i progressió de grau en el sistema de carrera professional horitzontal.  
j) Dissenyar i implementar el sistema d'avaluació de l'exercici del treball del personal de l'Administració de la Generalitat.  
k) Gestionar l'avaluació de l'exercici del treball del personal de l'Administració de la Generalitat, en coordinació amb els òrgans i unitats administratives als quals es trobe adscrit.  
  
Alacant, 22 de febrer de 2019  
  
El president de la Generalitat,  
XIMO PUIG I FERRER  
  
La consellera de Justícia, Administració Pública,  
Reformes Democràtiques i Llibertats Públiques,  
GABRIELA BRAVO SANESTANISLAO


Còpia Permalink ELI